Lo-Renz-O/malagasy-sentence huggingface dataset:
Mahatsapa ny mpiventy hira gasy fa tsy mety afa-bela amin’ny hasarotry ny fiainana ny ankamaroan’ny olona. Toa miezaka sy mitozo mba hahatsara ny fiainana nefa mandamoka avokoa izay atao. Ireny rehetra ireny no miteraka ny alahelo. Tsy sahin’ny olon-tsotra haboraka ireny, sao raisin’ny sasany ho fitarainan-tana-miempaka ny filazana azy. Rehefa ny hafa no manambara azy, dia tsaroana mihamaivana ny any anaty any hay tsy ny tena irery no mijaly. Eo indrindra no idiran’ny mpiventy amin’ny fanehoana ny alahelon’ny olona. Adidy lehibe no raisin’ny mpiventy eto. Tahaka ny hita any amin’ny famangiana manjo, dia azo adika ho fiaraha-miory amin’ny olona vangiana ny fanambarana izay mihatra amin’ny olona manome hery ny fahatsapana fa fantatry ny olona ny zava- manjo ny tena. Tsy mijanona amin’ny fampahalalana ny mpiventy fa manaitra ny mpiara-belona koa hangoraka ny tra-boina sy hisaintsaina izay tokony hatao manoloana ny zava-mitranga. Mila fahaizana anefa izany fa tsy hivadihan’ny resaka ho fandatsana. Rehefa natao ny fanasokajiana ireo lafin-javatra mampalahelo ao amin’ny vatan’ny hira gasy, hita fa anton-javatra roa no miteraka azy. Ao aloha ny fisian’ny vato misakana tsy miankina amin’ny olombelona, toy ny fahafatesana ; ao koa ny alahelo nateraky ny asan-draolombelona ihany. Ny fomba filazan-javatra nananganan’ny mpiventy izany anton-javatra miteraka ny alahelo izany no hodinihina amin’ity fizarana ity.
Sinton-kevitra manana ny lanjany lehibe ny fahaizana misafidy ny fampiasana ny tohan-kevitra noho izy ireny mitondra fahalalana ho an’ny itenenana. Noho izany dia ilaina zava-marina sy azo porofoina hatrany ny fahalalana omena ny itenenana ka izany no ilàna mason-tsivana amin’ny fampiasana ireo karazana tohan-kevitra maneho fahefana. Ho an-drado manokana, amin’ny maha mpitari-dalana azy dia zava-maha sarotiny azy indrindra ny mampita fahalalana tsy mari-pototra ka izany no
Tokana aman-tany ny lahatsoratra an-gazety iray article , hoy isika, koa raha tsy hay ny milaza izay tiana holazaina amin’ny teny vitsy dia tsy hazava velively izay tiana hampahafantarina ny hafa. Matetika manoloana ny toe-javatra iray dia maro ny tian- kambara, kanefa tsy maintsy fantenana ny lafiny hanaingana sy hanompanana ny resaka, izay omena lanja kokoa manoloana ny lafiny hafa. Ny toe-tsaina eo am-panoratana raha izany, dia tsy tokony hanao boloky lahy homam-boatseva, ka sady fy ny atsy no fy ny aroa lahatsoratra mikorontana sy saro-draisina no aterak’io. Ny tokony ho izy dia ny tokam-pilana tahaka ny siny ka tsy manam-po afa-tsy rano aleo aza raha maro zava-mahaliana ny toe- javatra iray, miresaka ny lafiny samihafa ao anatin’ny lahatsoratra samy hafa koa.
Miteny irery ranivoaly eto rehefa lasa ravalo araka ny toromarika omen’ny mpanoratra. Tsy misy iantefany manokana ny teniny satria sady tsy misy anarana antsoiny no tsy mampiasa mpisolo tena laharana faharoa izy. Izany hoe, miteny ho an’ny tenany sy ny mpijery izy. Borahin’i bakoly ary hazavainy eto ny olana mianjady aminy tsy mifanaraka amin’ny tenin-dratovo reny tsy nahy ny fihetsika nataony araka ny filazan-drainy, ka vaka dia vaka ny sainy. Fanampiana ny mpijery hahatsapa ny toe-javatra izany no votoatin’ity teny irery ity. Endri-pampiontanana mampangitakitaka no anehoana ny toe-javatra eto asongadin’ny mpanoratra fa ifandroritan’ny hevitra roa mifanohitra ranivoaly. Sahiran-tsaina izy ary mitaintaina miaraka aminy ny mpijery eo am-piandrasana ny tohin’ny tantara. Izany indrindra no raketin’ny teniny farany eto asa indrindra izay zavatra kendren ny lohany b ny tranga faharoa
Malagasy amin’izany. Zava-dehibe amin’ny malagasy tokoa mantsy io riba io araka ny voalazan’i mompera adolphe razafitsalamana24 ny famadihana izay andanian- karena, dia fotoana entin’ny mpianakavy mifanotrona, mifanome voninahitra, mamitrana indray ny fihavanana sy ny fifanampiana, manamafy orina ny finoany fa mitahy ny razana ary mampahomby amin’izay rehetra atao amin’ ny fahoriana indray dia tsy fahita amin’ity toerana ity izany mandevina amin’ny andro talata sy alakamisy izany. Tsy fantany intsony ny hevitr’izany rehefa nanontaniana izy ireo. Ny hoe tsy fomban’ny teo aloha ka sarotra ny hanatanteraka azy no valiny. Amin’ny ankapobeny dia mitsahatra daholo ny asa aman-draharaha any ambanivohitra fa eo ambatomainty renivohitra kosa miasa mandritra ny herinandro iray manontolo fa eo amin’ny fandevenana sy eo amin’ny fanombohana raharaha famadihana, famorana sns no mifady ny andro talata sy alakamisy izy ireo amin’ny ankapobeny. Mampiasa toaka ny mponina ao ambatomainty rehefa misy zavatra atao, toy ny trano, asa iombonana, hafaliana satria ny toaka aminy dia zava-pisotro fangataham-pitahiana ny finoana kristianina
Mivantana no andikanay izay voalazan’i cathérine kerbrat orechioni27 amin’ny actes de langages directs. Mivantana ny fomba filazan-javatra raha toa ka tsy miolakolaka fa izay tiana ambara avy hatrany no lazaina. Ohatra, lazaina fa mivantana ny fanontaniana iray raha toa ka tsy mitaky valiny hafa ankoatra izay anontaniana izy. Ny fanontaniana hoe afaka ve ianao? Dia mivantana raha ohatra ka valiana amin’ny hoe eny na tsia fotsiny. Matetika anefa dia tsy iray ny mety ho valin’io fanontaniana io, izany hoe, io fanontaniana io dia mety midika fanirahana ihany koa. Ary io hevitra faharoa raketiny io dia miseho eo amin’ny fampiasana azy.
Tsikaritra ihany koa ny habetsahan’ny mpianatra iray kilasy. Rehefa be ny mpiofana, dia tsy voaramaso ny ataon’ny hafa. Tsy aty amin’ny sekoly ihany no ahatarafana izany, fa saika amin’ny toeram-panofanana rehetra. Izany no mahatonga ireny toeram-panofanana samihafa eto an-drenivohitra ireny tsy handray mpianatra betsaka. Ohatra ny fianarana teny vahiny ao amin’ny parcours dia 12 ihany no raisiny. Izany no natao, dia mba hahazoana vokatra tsara.
Ny fitiavana eo amin’ny mpivady an-taonany maromaro mazàna rehefa ela niraisana trano ny mpivady, dia toa tsy tadidiny intsony fa fitiavana no nampiray azy ireo. Hany ka na ny ankizy aza dia ifanilihany rehefa manao zavatra tsy nampoiziny. Ohatra ireto mpivady ireto tôro tsy mety amin’izany ny saiko ramatoa itý a! Ny zanakao ihany no mampikorontana ny lohako ohatr’izao! Tine zanako irery ahoana koa? Amin’ny fomba ahoana no ilazanao amiko, fa zanako irery ireny? Tsy mba isaorana aza aho nomba anao tamin’ny fanoheran’ireny! Tôro raha mbola taranako ihany koa! Tsy mila aho! Ary lasa koa ianao mandeha any, fa donainako itý famaky itý eo! Tine avelao aho hitsoaka, fa manoatra noho ny avy nisotro toaka itý tôro. 135
Régis rajemisa raolison, rakibolana malagasy, édition ambozontany, fianarantsoa, 1995, p.154 2 le robert, dictionnaire d aujourd’hui, 107 avenues parmentier-75011, paris xie, p.618, 1992 ouvrage didactique, livre présentant les notions essentielles d’une science, d’une technique. 3 françois richaudeau, conception et production des manuels scolaires, guide pratique, publie par l organisation des nations unies pour l’éducation, la science et la culture, 7, place de fontenoy, première édition, 1979, p.51 un manuel est un matériel imprimé, structuré, destiné à être utilisé dans un processus d’apprentissage et de formation concrète.
Teo amin’ny lafiny kolontsaina nanana anjara toerana lehibe i jean nalisoa ravalitera teo amin’ny lafiny ara-kolontsaina malagasy. Tsy sarotra ho azy ny fanatanterahana izany andraikitra izany noho izy mpandala ny mahamalagasy ary efa nandalina ny momba izany rahateo teny amin’ny anjerimanontolo. Ireto avy ary ny andraikitra nankinina taminy raha ny lafiny kolontsaina no resahina ny taona 1991 hatramin’ny taona 1994 dia izy no chef de service régional de la culture antananarivo ny taona 1995 directeur régional de la culture antananarivo ny taona 1995 hatramin’ny taona 1996 directeur de la valorisation de patrimoine de la culture ny taona 1996 directeur du patrimoine culturel. 1.4.4. Teo amin’ny lafiny fampianarana. Ny lafiny fampianarana no anisan’ny anton-draharaha tena nilomanosan’i jean nalisoa ravalitera. Manana ny mampiavaka azy amin’io asany io indrindra izy. Anisan’izany ny fifandraisana akaiky amin’ny mpianatra. Ary izany dia tsy anavahany saranga na fiaviana. Maneho izany ny fiantsoan’ny mpianatra azy hoe naly , ise 18. Ity mpanoratra ity rahateo tia manampy olona amin’ny lafiny rehetra. Raha atao bango tokana ny fiainana amin’ny mahaolon-tsotra ity mpanoratra ity dia azo lazaina ho mahafeno ny fepetra rehetra amin’ny mahaolom-banona. Hita taratra amin’izany ny fahalavorariana ara-batana, ny ara-tsaina ary indrindra ny ara-panahy. Tsy ataony ambanin-javatra ihany koa ny fandraisana andraikitra eo anivon’ny fiarahamonina sy ny firenena. Raha ny teo amin’ny asa fampianarana dia hita ho nahafa-po ny mpianatra izay rehetra nataony tamin’ny fampitana fahalalana. Eo anatrehan’izay dia manana ny fiainana amin’ny maha-mpanoratra azy ihany koa i jean nalisoa ravalitera.
Vie des paysans par le biais des hautes intensités de mains d’oeuvre, développement des fokontany, et les communes constitue une grande valeur ajoutée non négligeable. Dans une vision plus restreinte et particulièrement pour le personnel du saf, le surcroît des partenariats leur permet d’améliorer leurs conditions de vis grâce à des motivations plus appropriées. 2.1.3 résultats économiques
Azo atao koa ny manao vondrona tsy apetraka amin’ny fanatanterahana asa an-tarika. Asaina mipetraka maka ny toerany avy ny tsirairay. Tsikaritra avy hatrany izay mitovy, satria mifanakaiky. Rehefa misy mifanilika dia taratry ny fisian’ny disadisa eo amin’ny mpianatra iray amin’ny kilasy izany. Tsy maintsy faritana mazava tsara ny lehiben’ilay vondrona , ny mpitan-tsoratra ary mpitondra teny raha hita fa mifanaraka be io vondrona io dia ovaina indray. Izany hoe ravaina ary aparitaka ho lasa vondrona vaovao. Tsy mety raha atao mandavan-taona, satria ilaina ny fiovaovana mba hiaraha-miasa amin’ny hafa indray. Vahaolana mahomby hialana amin’ny disadisa izany. Izy samy izy ihany no mandrindra sy miantoka ny filaminan’ny fiaraha-miasa ao amin’io vondrona io. Alentika sahady ao an-tsainy fa tomponandraikitra ny tsirairay.
Mandry ô ny valiny andrasana, satria tamin’izany fotoana izany ampy ny sakafo, nilamina ny tany, mbola niadana ny vahoaka. Ny mifanohitra amin’izany kosa no hita ankehitriny. Noho izany, antiphrase no hita eto satria enti-maneso ny mpitondra ary enti-mampieritreritra ny mpihaino ilay fanontaniana 123. An-kolaka ny filazan-javatra nefa tsapan’ny mpihaino ny fisiany. Ankoatra ny fanehoana ny hevitra mantsy dia mandoko ny fihetseham-po ihany koa ny filazan-javatra 124.
Marihina fa ny latsakemboka pascoma, izay araka ny voafaritry ny fivoriambe nasiônaly ho an’ny sekolim-panjakana, dia efa sintonin’ny dren avy hatrany amin’io caisse école io mialoha ny anomezana azy ny sekoly. Misy ny fepetra tsy maintsy arahina amin’ny fandaniana io vola io. Toy ny, famolavolana vinavinam-pandaniana programme d’emploi nankatoavin’ny fivoriambe ary ny fanajana izany. Misy ihany koa ny tatitra takina amin’ny tompon’andraikitra mahakasika izay fandaniana rehetra natao, ampiarahina amin’ny taratasy fanamarinana hatrany izany. Any amin’ny trano fiantohana otiv, cecam, araka izay misy ao amin’ilay faritra misy ny sekoly no akana ny vola.
Marihina fa ao anatin’ireo ohatra nomena ireo dia ahitana ny matoanteny kukaa mipetraka, monina , ny mpisolo milaza fananana -ake, laharana fahatelo azy sy etu anay, antsika ny anarana rehetra irafetan’ny tovona -ni, izay manondro toerana, dia tafiditra ao amin’ny sokajy mahali. Ohatra soko tsena sokajy n soko-ni ao an-tsena sokajy mahali duka tranombarotra sokajy n duka-ni ao an-tranombarotra sokajy mahali
Atolony azy, eo koa ny hena izay maneho ny haren’ny firenena. Sakafo ampy sy ara- pahasalamana no omen’ny reny ny ankizy ahafahany mitombo ara-dalana sy haingana. Miharihary ny fanabeazana atolotry ny reny ny zaza na dia mbola kely aza izy tsy ny ara-nofo ihany anefa no anehoany ilay anjara asa sahaniny. Velominy ny vatana amin’ny fanomezana sakafo kanefa tsy ampy hoentin’ny zaza miatrika ny fiainany manontolo raha fanabeazana tokana no aroso azy. Mila fanabeazana avy amin-dreny ihany koa ny fo amin’ny alalan’ny fanomezana fitiavana. Mpanome fitiavana
Ankoatra ny resaka fitiavana, dia hita any amin’ny tantra foronina koa ny vesatry ny fahantrana, tahaka ny any amin’ny boky vakivakim-piainana. , hoy diamondra.107 endrika maro no nisehoan’izany teo amin’ny fiainan’ny tanora sarotra ny fitadiavana asa. Raha sendra mahita asa anefa ny tanora, dia hararaotin’ny mpampiasa, ary raisiny amin’ny karama farany ambany. Samy maneho izany avokoa, na ny onjam-pilafila, na ny vakivakim-piainana. Ao amin’ny vp no tena mibaribary io fahasahiranana amin’ny fikarohana foto-pivelomana io. Santionany amin’izany no haroso, ao amin’ny tak 28 niala maraina, dia nitety vohitra sao mila mpiasa ianareo, tompoko? Dia nihomehy ny olona, na nanaraby, na niavona, na nitsetra , fa tsy mba namely mihitsy hoe eny, mila mpiasa izahay. Taty aoriana rehefa noraisin’ingahy aziz ho mpiambina tao aminy i tsiry, dia karama kely tsy ampy sakafo ambany foitra akory no omeny azy. Tak 47 tsy sahy nivaky taminy aho hoe dimanjato sy telo arivo ariary isam-bolana anie ity lazaiko ho fiavotan-tena! Fahantrana inona koa no ho resin’izany?
Kilema aretin’ny fiarahamonina olana voka-dratsy vahaolana fanabeazana hls tsy fiantohan ny ray aman-dreny araka ny tokony ho izy ny fianaran i mboty fitaovana, sara- pianarana voatery nitady vola tsy fidiny i mboty mba hanaovany cours intensif hanomanany ny fanadinana bepc. Saika namidiny tamin ny vazaha ny fahadiovany hahitany vola fiaraha-mientan ny rehetra hiady amin ny fanararaotana ara- nofo atao amin ny zaza tsy ampy taona fn ny fanaovan i fara tsinontsinona ny fianarany -fampanambadiana aloha loatra an i fara
Ny fanjakana foibe ity indray dia ministeran’ny fampianarana no mitantana azy izay manolotra solosaina 10 ho fanampin’izay efa misy. Ny sekoly no nangataka fanampiana ka namaly ny antso izy ireo. Tsy izay mahakasika ny fandaharam-pianarana any an-tsekoly ihany no azo atao amin’ireny solosaina ireny fa misy ny fampianarana informatique izay natao ho an’ny mpianatra sy ny mpampianatra. Azo lazaina ho ampy fitaovana ny sekoly raha ireo voalaza ireo, ary tamin’ny fankalazana ny faha 30 taonan’ny sekoly dia efa nisy solosaina vaovao voalaza fa omena
Mason’ny zandary ato, dia ho hainy ny mandravona an’io raharaha io mba tsy hisy tohiny intsony dia niravona teo iny raharaha iny 257 nabaribarin’ny mpanoratra amin’ny tena endriny tokoa ny aretim-piarahamonina. Atositosiky ny fiarahamonina ireo mahantra sy tsy manan-katao. Mitranga izany, na dia eo amin’ny sehatry ny fitiavana aza. Mitombina tokoa ilay fitenenana manao hoe ny omby mahia tsy lelafin’ny namany mandry an-driran’antsy ny vahoaka madinika, manjaka etsy sy eroa ny tsy fandriampahalemana. Mirehareha sy mizahozaho ireo manan-karena sy manam-pahefanaamin’ny tsindry hazo lena sy ny fanaovan-dratsy. Afaka mialokaloka ao ambadiky ny kolikoly mantsy izy ireo, ka mihevitra fa izy no tompon’ny fahamarinana. Latsaka anaty fahantrana tanteraka ny vahoaka. Hovahavahana manaraka ny fifandraisan’ny tantara sy ny fiangonana katôlika.
An-kolaka ihany izany fa ny tian’ny mpiventy hambara dia hoe tena tsy mahavelon-tena mihitsy. Ny filazan-javatra no mifintina fa ny hevitra vao mainka mivelatra. Fisarihana ny mpihaino hiombona fihetseham-po alahelo amin’ny mpiventy manoloana ny fitondran-tena hafahafa kamo ny filazan-javatra eto. Hita eto fa hain’ny mpiventy ny manararaotra ny maha-olon’ny fo ny mpihaino hira gasy. Nofantenany ireo lafin-javatra miteraka alahelo. Niangaliany ny fomba filaza ka miontana sy babo ny mpihaino. Ireny fiontanana ireny mantsy no manosika ny mpijery hira gasy hitehaka. Lafin-javatra roa lehibe no miteraka ny alahelo ny fisian’ny vato misakana tsy miankina amin’ny olombelona sy ny avy amin’ny ataony ihany koa. Nezahin’ny mpiventy ny hanome endrika kanto ny hira gasy sy handoko ny fihetseham-pony 202 s. Rajaona, op cit, tak 12.
Fiezahana hatoky ny olon-tiana toetra amam-pihetsika toa faran’izay tsotra ny fitokisana ny olon-tiana, satria tsy mitaky asa mivantana izany. Sarotra tanterahina anefa, satria mitaky adidy goavana avy amin’ny fo sy ny saina, toy ny fahatoniana. Ny fitokisana ilay olon-tiana dia porofo iray lehibe maneho ny fitiavana azy. Io ihany koa no mampiorina tsara ny fiarahana ary antoka mampilamina azy. Koa ny tsy fisian’izany dia mety hitarika firodanan’ny fitiavana. Intý misy ohatra maneho izay fitokisana ny olon-tiana izay ranto dia inona àry, hono, izato mampanahy an’i liana kelin’i rantosoa? Liana ny tena mampanahy ahy, dia rehefa misy mamangy anao, ohatra, ny havanao, na mamangy ahy ny havako, dia ahoana? Ranto izany koa ve dia iasanao saina? Lazaina aminy fa hisoratra tsy ho ela intsony isika, dia mba maka tombony kely aloha, fa fitsitsiana ihany koa no nanakambanana ny trano fonenana.
Tao amin’io fizarana faharoa io dia nijery ireo tsinjara toeran’ny feo eo elohan’ny faran-teny mikatona tapany mihovitra t? Rizay mamaritra ny fisehon’ny fanova ao amin’ny endrika am- panovanana izahay. Eo amin’ny fototeny mingadona, mifanolo amin’ny renifeo r ny renifeo tr amin’ny faran- teny mikatona tapany mihovitra t amin’ny ankapobeny ; mifanolo amin’ny renifeo t kosa izany amin’ireo fototeny ahitana feo mihovitra r eo amin’ny vanin-teny mitondra tsindry na ao amin’ny toeran’ny x0. Maningana amin’izany ny fototeny ratra ratraina sy ritra ritraina eo amin’ny fiteny merina izay tsy misy ny fifanoloan-drenifeo fa mijanona ho tsy miova toy fototeny mingadona miafara amin’ny vanin-teny farany mafy izany.
Ambara fa isan’ny namorona ny teny malagasy ny vondron-teny bantu. Ireto no santionan’ny teny mivondrona ao amin’ny teny bantu izay mikambana ao amin’ny fianakaviamben’ny teny nigéro-congolaise ny teny zoulou sy ny xhosa ao afrika atsimo ; ny teny makoua ao mozambika ; ny teny nyanja ao malawi ny teny shona ao zimbabwe ny teny bamba ao zambie ny kimbundu ao angola ankoatra ny teny swahili, ampiasaina ao tanzania koa ny teny sukuma ny kikuyu ao kenya ; ny teny luganda ao ouganda ; ny kinyarwanda ao rwanda ; ny kirundi ao burundi ; ny teny lingala sy ny kikongo ao amin’ny repoblikan’i kôngô sy ao amin’ny repoblika demokratikan’i kôngô ; ny teny fang sy ny teny boulou ao cameroune ary ny teny kômôriana ao amin’ny nosy comore. Ny teny swahili anefa no nofidina nanompanana ny fikarohana satria asa fisantarana no natao.
Ny fisarahan- toerana no fototry ny olana teo amin’ i bina sy ikemba. Raha misy ny fifanalavirana eo amin’ny lafiny ara- batana dia mety hisy fiantraikany amin’ ny fifandraisan’ ny fo koa izany; ny vahaolana araka izany dia ny fiezahan’ny fo roa mifanatona, indrindra indrindra ny fiezahana mifanatona toerana. Fomba iray azo anatanterahana izany ny fakana toro- hevitra amin’ ny hafa ny namana akaiky, ohatra toy izany no nataon’ i bina ka nahatonga azy sy ikemba hilamina indray. Araka ny
Ilana hatrany ny fananan’ny tsirairay fahaizana sy fahalalana amin’ny vanim-potoana isian’ny fandrosoana ankehitriny. Ilaina indrindra koa anefa izany eo amin’ny sehatry ny fitantanana ny firenena. Mba tsy ho tonga amin’ilay fitenenana hoe tahaka ny fary ka ny lohany indray no matsatso anefa, dia tokony ho ireo mpitondra fanjakana no ho loha-laharana amin’izany. Ny fototra iaingan’izany anefa dia ireo tanora izay ho tanin-ketsan’ny firenena rahatrizay. Araka izany, dia tsy tokony handrarak’ilo mby an-doha izy ireo amin’ny fiezahana hianatra hatrany mba hisian’ny ho avy mamirapiratra eo amin’ny fitondrana ny firenena. Hafatra mifandraika amin’izany indrindra no tian’ny mpanoratra hampitaina eto, izay asehony amin’ny alalan’ny tenin’i mino. 3-3-2-3 ny hasina
Na izany aza, dia tsara ihany ny manamarika fa ho an’ny teny malagasy, izay tsy mbola mahafolaka loatra ny voambolana siantifika, dia be ny voambolana vaovao aiditry ny olona ao anaty fitenenana. Ilaina ihany ny mampiasa ireny miaraka amin’ny fanazavana, mba hiraiketany ao an-tsain’ny olona sy mba ho fampitomboana ny ambaindain’ny teny malagasy
Tamberim-pehezan-teny miteny manambara manao hoe no maneho ny fandavana ny kabary tsy valiana ao amin’ny hira gasy. Koa omen-danja eto ny fandraisana anjaran’ny mpihaino ampirisihina izy hazoto hampiady hira gasy hatramin’ny farany. Vao mainka manentana sy mampitsiry fankafizana ny filalaovana amin’ny allitération m ny tamberim-peo mantsy dia entina mandoko ny fiombonana fihetseham-po sy manome lanja ny hafatra tiana hampitaina 98. Ny filazan-javatra toy itony no mampitehaka ny mpihaino. Sarin-teny isan-karazany no nananganan’ny mpiventy ny fitanisana nataony.
Ny fomba nentina nilaza ny vaovao ratsy tamin ny alalan ny ferapara no nentina nilazana ny fahavoazana tamin ireo mpiara-monina, tapaka sy namana, mpiara-miasa, fa tsy famoriana teo amin ny vodisaina ataon ny ôlobe ao an-tanàna. Izay ny fampilazana ny vaovao ratsy fa hidirantsika manaraka ny fikarakarana ny faty.
Ary raha ho afaka izy, dia ho singan’irery any an-tanin’olona any v. A. Tak. 153 halefa hianatra any mahajangahy i soa 160 ato amin’ity karazana ohatra farany ity dia ny filazam-potoana mariky ny ho avy h-, ho no nanehoan’ny mpanoratra fa ho avy ny trangan-javatra tantarainy.
Ny mpampianatra e kosa, dia nanatanteraka ny famakafakan-kevitra tao amin’ny kilasy ps 5. Toy izao ny vontoatin-desona tamin’izany ny famakafakan-kevitra ny famakafakan-kevitra dia famakafakana lohahevitra iray amin’ny antsipirihany ka ikarohana izay hevitra rehetra manazava sy mifandray aminy. Mety ho tenina mpandinika na ohabolana no hazavaina sy porofoina amin’izany. Ny endriky ny laza adina misy tenina mpandinika iray, na ohabolana iray, ka ny fanontaniana dia fakafakao, na fakafakao sy tsikerao. Marihina fa any amin’ny kilasy famaranana vao ianarana ny famakafakana mitaky tsikera. Mizara 3 ny asa hita ao amin’ny famakafakan-kevitra dia ireto avy teny fampidirana famelabelarana teny famaranana. Ny teny fampidirana ireto avy no hita ao tari-dresaka, izay fampidirana ny foto-dresaka amin’ny zava-misy ny laza adina ny foto-kevitra ny petraka olana fanolorana ny drafitra ny famelabelarana eto no androsoana ny hevitra rehetra hita, ka rehefa voatolotra ny hevitra hita tao amin’ny fizarana iray, dia asiana teteza-mita, izay mamintina ny teo aloha ary mampiditra ny renihevitra faharoa. Ny zana-kevitra tsirairay dia porofoina amin’ny alalan’ny tenina mpandinika hay na ohabolana. Ny teny famaranana ireto avy no hita ao famintinana ny hita rehetra teo aloha fanomezana ny hevitry ny tena fanitarana.
Manamafy izany fa izay zavatra mivaingana iainan’ny olona mifamatotra amin’ny tantaram-piainany sy ny hevitry ny fihetsiny no fototra iaingan’ny fanadihadiana. Izany hoe, resahina ao anatin’ny asa fikarohana atao ny vokatry ny fampidirana ireo zava-baovao eo anivon’ilay fiarahamonina. Ahitana taratra izany asa fampandrosoana izany ny fokontanin’antsahabe-atsinanana ao amin’ny kaominina anjozorobe.
Ny fanontaniana eto dia natao ho fampieritreretana ny mpamaky. Mody aseho amin’ny endrika fanontaniana izany mba tsy hivantana loatra kanefa efa mirakitra ilay hevitra tian’ny mpiteny havoitra. Ny tian’ny mpiteny hambara amin’izany dia ny filazana fa misy antokon’olona minia mamafa ny tantaram-pirenena sy manevateva ireny toerana manan-tantara ireny. Mody sanatriaviny anefa izany ka anjaran’ny itenenana no manakatra azy. Tsoraka ! Maneho fihetseham-po mahery vaika araka ny fomba fahitan’ny mpiteny sy ny fahatsapany ny zavatra ambarany. Teboka telo entina mampandray anjara ny itenenana mba hameno izay banga amin’ilay hafatra ampitaina aminy sy hihazonana ny fifantohany. Ohatra tenin’i fano tamin’i tsiry ao amin’ny vakivakim-piainana, tak. 60-61 mitandrema ialahy, ry tsiry ! Ny ngetroka tsy hanavotravotra an’ialahy maimaim- poana eo, fa ao raha ! Misy fandrika io. Tena bodo saina tokoa ialahy ’ty ! Fa angaha ialahy irery no mahay io asa io eto dago? Voa ialahy dia soloiny indray ! Raha izaho no teo amin’ny toeran’ialahy mba mailomailo ihany aho .
Ny ririnina, hono, tompoko tsy efa raha tsy eo ny lamba , ny fahavaratra tsy vita raha tsy eo ny elo , fa izao asa fikarohana izao kosa tsy tontosa raha tsy teo andriamanitra andriananahary koa isaorana izy nanome tana-nikolo sai-nampihevitra , fo nampitia ka nahavitana izao asa izao manaraka izany dia tolorana fisaorana sy fankasitrahana feno